text: Flere farver på festival
  03 marts 2016 kl. 11.17
  Tønder festival vil nu være mere grøn og bæredygtig 
  Solen er forhåbentlig gul og himlen blå, når Tønder festival igen spiller op i slutningen af august, men festivalen vil ha´ flere farver på paletten - nu skal de nemlig også være grønne. 
  Musik og stemning vil forhåbentlig være uforandret, når festivalen igen lukker porten op til tre dages festival sidst i august. Men noget vil ikke være som sidste år.
  Festivalen vil nemlig fremover satse på mere bæredygtighed. Det betyder bl.a. , at tryksager nu bliver trykt på genbrugspapir, der vil være boder med økologisk mad og også festivalens T-shirt vil være lavet af bæredygtigt materiale.
  Tønder Festivalen har gennem de sidste år gennemgået store forandringer med den nye kunstneriske leder Maria Theesink i spidsen, men i den her sammhæng, begynder de i det små.  
  "Det bliver en kæmpe omstilling, og det bliver dyrt, men sådan må det være", siger Maria Theesink til TV SYD.
  Naboer på TV SYD + besøger i dag kl 15, 19.55 og 22.40 Maria Theesink i hendes hjem i Esbjerg.
  